Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 683/12/8803	Košice II, 21.1.2014
EEČ : 2-64-27-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: dôchodca
sa v skúšobnej dobe, určenej uznesením prokurátora Okresnej prokuratúry Košice II zo dňa 24.10.2012, spisová značka XXXXX ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V trestnej veci vedenej proti obvinenému XXXXX pre trestný čin krádeže podľa § 212 ods. 2 písm. f/ Trestného zákona pre trestný čin krádeže podľa § 212 ods. 2 písm. f/ Trestného zákona  na tom skutkovom základe, že:

-	v čase o 10.10 hod dňa 31.08.2012 v predajni XXXXX odcudzil mydlo Palmoliv v hodnote 1,11 EUR, a to tak, že tento tovar si vložil do vrecka nohavíc a takto následne bez zaplatenia prešiel cez pokladničnú zónu, za ktorou bol zastavený pracovníkom SBS a následne prekontrolovaný, kde u neho bol uvedený tovar nájdený v nepoškodenom stave, pričom tohto skutku sa dopustil potom, čo bol za obdobný čin v predchádzajúcich dvanástich mesiacoch postihnutý, a to za priestupok proti majetku podľa § 50 ods. 1 Zákona č. 372/199 Zb. vo forme krádeže rozhodnutím Obvodného úradu Košice zo dňa 07.09.2011, číslo rozhodnutia XXXXX ktoré nadobudlo právoplatnosť dňa 14.11.2011 

Uznesením prokurátora Okresnej prokuratúry Košice II zo dňa 24.10.2012, spisová značka XXXXX bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry Košice II sp. zn. XXXXX z 18.10.2012 bolo podmienečne zastavené  trestné stíhanie obvineného XXXXX,  ktorému bola určená skúšobná doba v trvaní 12 mesiacov, ktorá začala plynúť právoplatnosťou predmetného rozhodnutia a ktorá uplynula 31.10.2013.

	Preskúmaním príslušného spisového materiálu a zo zadovážených dokladov, najmä z odpisu registra trestov a správy Okresného úradu Košice, odboru vnútornej správy som zistil, že obvinený v priebehu skúšobnej doby viedol riadny život.

	Preto som v súlade s ustanovením § 217 ods. 1 Trestného poriadku rozhodol, že sa osvedčil. Právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania (§ 9 ods. 1 písm. e/ Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Rečo
prokurátor